Dieu

Dieu on Victor Hugon kirjoittama keskeneräiseksi jäänyt runomittainen teos, joka julkaistiin kuusi vuotta hänen kuolemansa jälkeen vuonna 1891. Hän kirjoitti teoksen ensimmäisen version 1850-luvun puolivälissä ollessaan maanpaossa Jerseyn saarella. Teosta ei ole suomennettu. Se kuuluu Hugon kertovien runoelmien trilogiaan, jonka kaksi muuta osaa ovat La Légende des Siècles ja La Fin de Satan.

Dieu ja La Fin de Satan ovat metafyysisiä runoteoksia, jotka käsittelevät pahan ongelmaa. Dieun päähenkilö kohtaa pimeydessä siivekkäitä olentoja, joista kukin symboloi tiettyä maailmankatsomusta. Ideat ja niitä edustavat olennot ovat:

Ateismi: lepakko
Agnostismi: pöllö
Zarathustralaisuus: korppi
Pakanuus: korppikotka
Juutalaisuus: kotka
Kristinusko: aarnikotka
Rationalismi: enkeli
Se jolla ei vielä ole nimeä: valo 

Lähteet

Aiheesta muualla
Dieu Wikisource

Luokka:Ranskalaiset runokokoelmat
Luokka:Vuoden 1891 kirjat